Den Vest-Sjællandske Avis, 1817-07-26
Rigets Jndtægter og Udgifter vare blevne nøie undersøgte den heele Tid igiennem, i hvilken Parlementet har været forsamlet; dog er endnu meget tilbage at giøre heri. Huset smigrer sig med det Haab, at dersom Statens Udgifter ere blevne afmaalte efter Statens sande Fornødenheder, at man da kan være ubekymret for Sikkerheden i Henseende. til Jndtægts=Kilderne. Det er en Glæde at erfare: at Subsidierne (Udfyldelsen af Deficit), have været at tilveiebringe, uden at paalægge Folket nye Byrder, og at Historien ikke kan opvise nogen Epoche, hvori Statens Credit har været mere fast og urokkelig. Husets Opmærksomhed har været henvendt paa at lette Folkets Nød, ved at ophielpe Fiskerierne, og ved at skaffe de Trængende Arbeide; Lovene for Fattigvæsnets Tilstand bør nøie undersøges; dog har ikke Tidens Korthed tilladt at bringe nogen Forholdsregel i Stand, i Henseende til disse Foretagender. Lovene angaaende Geistligheden, ere blevne reviderede. Jrlands Forfatning er blevet skiænket en fortrinlig Opmærksomhed. Taleren endte sit Foredrag med at udbede sig Prins Regentens Sanction paa den nye Bill, angaaende visse Pengesummers Anvendelse til den offentlige Tieneste for Aaret 1817, og til videre Disposition over de i dette Parlements Møde bevilgede Pengesummer. Hs. Kongl. Høih, svarede derpaa saaledes: Han henvendte sig først baade til Over- og Underhusets Medlemmer, og beklagede sin Kongelig Faders vedvarende Sygdom; derpaa takkede han Parlementet for den Flid det havde anvendt paa at undersøge de Papirer, han havde forelagt det, tilskrev de velgiørende Forholdsregler, som det havde taget, at der var bragt en saa fordeelagtig Forandring tilveie i Landets indvortes Forfatning; uagtet alle de Konstgreb, som Uroestifterne havde anvendt, og de Uordener som vare forefaldne, havde han dog den Overbeviisning, at den største Deel af Folket er besiælet af Hengivenhed for Regieringen, og af patriotiske Følelser. Han tilstod, at han følte den heele Værdie af den Tillid, som man havde beviist ham ved at betroe en overordentlig Magt i hans Hænder; og han forsikkrede at han ikkun vilde giøre deraf en moderat, men en virksom Brug til Hs. Majestæts Undersaatters Beskyttelse og Sikkerhed. Derpaa henvendte Prins Regenten sig allene med sin Tale til Underhusets Medlemmer; takkede dem for de bevilgede Pengesummer; tilkiendegav sin Glæde over, at det havde været mueligt at bringe Jndtægts-Kilder tilveie, uden at formeere Folkets Byrder. Betragtede den offentlige Credits Tilstand, som et Beviis paa det vise og nyttige i Parlementets Finance-Jndretninger, og tilføiede, at han havde Grund til at troe, at Deficit maatte tilskrives den sidste uheldige Høst, og at han med glade Forventninger saae en successiv Forbedring i Møde. Nu tiltalte han atter Over og Underhusets Medlemmer i Forening, og yttrede at Jndførselen af den nye Sølv- og Guldmynt, var iværksat til almindelig Tilfredshed. Fra de udenlandske Magter modtog han bestandigt de stærkeste Forsikkringer og deres Venskab for England, og deres Ønsker at holde den almindelige Rolighed vedlige. J en stor Deel af det faste Land, vare Udsigterne til en riig Høst høist glædelige; Nøden vilde vist formindskes, om just ikke aldeeles hæves og det var at vente, at det engelske Folks HandelsForhold ogsaa derved ville forbedres. Prinsen sluttede sin Tale med, at anmode Parlementets Medlemmer om, naar de nu kom tilbage til deres Hiemsteder, at vaage over den indvortes Rolighed iblandt Almuen, og at arbeide imod de Forsøg, som giøres paa at forføre den. Da han havde holdet denne Tale, saa forkyndte Kantsleren, at Møderne skulle udsættes til den 25de August. Prins Regenten begav sig derpaa tilbage til CarltonHouse, under Canonernes Torden, og Parlementets Medlemmer adskiltes. Da Hs. Kongl. Høihed, kiørte til Parlementet, vare ikke mange Mennesker, tilstæde, da Prorogationen skeete hurtigere end man havde ventet det. Men de Tilstædeværende udviiste i det Heele den skyldige Ærbødighed. Et Par slettænkende Personer begyndte paa at udstøde Skieldsord, men de fik strax nogle Slag i Hovedet af Politiebetienterne, og bleve derved bragte til Rolighed.